FINNOMENA Market Alert: Hang Seng เด้งกว่า 1.7% มีแรงซื้อกลับ หลังร่วงแรง - FINNOMENA
ดัชนี Hang Seng ฮ่องกง ปรับตัวขึ้น 1.7% ท่ามกลางแรงซื้อหุ้นในกลุ่มเทคโนโลยี อาทิ Tencent, Alibaba และ Meituan ที่ปรับตัวขึ้น 6.71%, 5.68% และ 7.26% ตามลำดับ
16 มี.ค. 2565

เช้านี้ (16 มี.ค.) ดัชนี Hang Seng ฮ่องกง ปรับตัวขึ้น 1.7% ท่ามกลางแรงซื้อหุ้นในกลุ่มเทคโนโลยี อาทิ Tencent, Alibaba และ Meituan ที่ปรับตัวขึ้น 6.71%, 5.68% และ 7.26% ตามลำดับ
หลังวานนี้ (15 มี.ค.) ดัชนี Hang Seng ปิดตลาดที่ 18,415 จุด ต่ำกว่าแนวรับสำคัญในรอบ 24 ปี ท่ามกลางความกังวลการ Delisted หุ้นที่จดทะเบียนซื้อขายในตลาดสหรัฐฯ จากความตึงเครียดระหว่างประเทศ
ขณะที่ ดัชนีตลาดหุ้นจีนแผ่นดินใหญ่ China A50 และ CSI300 ปรับตัวขึ้นเพียง 0.17% และ 0.02% ตามลำดับ สะท้อนความสนใจในการซื้อหุ้นในกลุ่มเทคโนโลยีจีนชัดเจน
ซึ่งความตึงเครียดดังกล่าวอาจสร้างแรงกดดันได้ในระยะสั้น อย่างไรก็ตามในระยะยาว จีนมีแนวโน้มที่จะผ่อนคลายนโยบายการเงิน และใช้มาตรการกระตุ้นขนาดใหญ่เพื่อหนุนเศรษฐกิจที่อาจชะลอตัวจากการล็อกดาวน์เพื่อควบคุมการแพร่ระบาดของโควิดในปัจจุบัน ซึ่งจะช่วยหนุนให้ปัจจัยด้านการลงทุนเหมาะสมกับสินทรัพย์เสี่ยงอย่างหุ้นอีกครั้ง
FINNOMENA Investment Team แนะนำให้นักลงทุนที่ยังไม่มีสัดส่วนในหุ้นเทคโนโลยีจีนทยอยสะสมอย่างค่อยเป็นค่อยไปตามความเสี่ยงที่รับได้ และนักลงทุนที่มีสถานะการลงทุนแล้ว แนะนำให้ทยอยสะสมอีกครั้ง เมื่อแรงกดดันในระยะสั้นคลี่คลายลง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: